અમદાવાદ: આગામી વિધાનસભાની ચૂંટણીમાં ગુજરાતમાં જ્ઞાતિવાદી રાજકારણ ફરીથી મહત્ત્વનો ભાગ ભજવે તેવી શકયતા છે. રાજ્યના રાજકારણમાં વર્ષોથી મહત્ત્વનું સ્થાન ધરાવતો પાટીદાર સમાજ મહદંશે ભાજપ સાથે જોડાયેલો છે. પરંતુ ગઇ કાલે પાસના કેટલાક આગેવાનોએ પોતાની માગણીઓના સંદર્ભે કોંગ્રેસના પ્રદેશ પ્રમુખ ભરતસિંહ સોલંકી સાથે બેઠક કર્યા બાદ આજે સવારે પ્રદેશ પ્રમુખ ભરતસિંહ પૂર્વ નિર્ધા‌િરત કાર્યક્રમ ન હોવા છતાં એકાએક દિલ્હી રવાના થતાં કોંગ્રેસ અને પાસનાં નવા સમીકરણોની રાજકીય વર્તુળોમાં ચર્ચા ઊઠી છે.